ໄວໜຸ່ມລາວບໍ່ທຳມະດາ! ແຂ່ງຂັນຫຸ່ນຍົນລະດັບໂລກ ຕິດອັນດັບ 34 ຈາກ 160 ປະເທດເຂົ້າແຂ່ງຂັນ ວັນທີ 13-16 ຕຸລາ 2022 “ທີມຈຳປາ” ຕົວແທນຂອງຊາດລາວ ໄດ້ເຂົ້າຮ່ວມແຂ່ງຂັນຫຸ່ນຍົນລະດັບໂລກໃນງານ First Global Challenge 2022 ຈັດຂຶ້ນທີ່ນະຄອນເຈນີວາ, ປະເທດສະວິດເຊີແລນ. ຈົບການແຂ່ງຂັນ Ranking Match 12 ນັດ – ຊະນະ 10 – ສະເໝີ 1 – ເສຍ 1 ໄດ້ລຳດັບທີ 34 ຂອງໂລກ ແລະ ລາງວັນ Safety Award (ແຂ່ງທັງຫມົດ 160ປະເທດ) ຂໍ້ມູນ-ຮູບພາບ: Lao X #TargetMagazineRead More »
ສຶກສາ ແລະ ກິລາ
ສ. ເກົາຫຼີ ທຸ້ມເຕັມທີ່ກັບສາຍ IT ເລັ່ງສ້າງມະຫາວິທະຍາໄລຊອບແວ 100ແຫ່ງ
ສ. ເກົາຫຼີ ທຸ້ມເຕັມທີ່ກັບສາຍ IT ເລັ່ງສ້າງມະຫາວິທະຍາໄລຊອບແວ 100ແຫ່ງ ເພີ່ມຊົ່ວໂມງຮຽນອີກ 2ເທົ່າ! ສ. ເກົາຫຼີ ປັບຫຼັກສູດການສຶກສາໄປສູ່ອຸດສາຫະກໍາດິຈິຕອນ ຄາດວ່າຈະພັດທະນາແຮງງານທີ່ມີທັກສະດ້ານໄອທີໃຫ້ໄດ້ 1 ລ້ານຄົນພາຍໃນປີ 2026 ແລະໃຫ້ມີມະຫາວິທະຍາໄລດ້ານຊອບແວ 100ແຫ່ງ ພາຍໃນປີ 2027 ທັງປະກາດເພີ່ມຊົ່ວໂມງຮຽນວິຊາ IT ເປັນສອງເທົ່າ! ການປັບປຸງໂຄງສ້າງການສຶກສາໃນເກົາຫຼີໃຕ້ຄັ້ງນີ້ ຈະເປັນຈຸດສໍາຄັນທີ່ເຮັດໃຫ້ເກົາຫລີໃຕ້ເປັນມະຫາອຳນາດດ້ານເທັກໂນໂລຊີ. ທີ່ມາ: https://www.koreaherald.com/view.php?Read More »
ລັດຖະບານຮັບຮອງເອົາຖະແຫລງການແຫ່ງຊາດ ວ່າດ້ວຍການ ຫັນປ່ຽນການສຶກສາ
ກອງປະຊຸມດັ່ງກ່າວ, ໄດ້ຈັດຂຶ້ນກ່ອນໜ້າທີ່ ສປປ ລາວ ຈະເຂົ້າຮ່ວມກອງປະຊຸມສຸດຍອດວ່າດ້ວຍການຫັນປ່ຽນການສຶກສາ (Global Transforming Education Summit) ທີ່ຈະຈັດຂຶ້ນທີ່ນະຄອນນິວຢອກ ໃນເດືອນກັນຍາ 2022 ທີ່ຈະມາເຖິງນີ້. ກອງປະຊຸມສຸດຍອດດັ່ງກ່າວ ຈະຊ່ວຍເຊື່ອມໂຍງບຸລິມະສິດດ້ານການສຶກສາຂອງລັດຖະບານ ເເຫ່ງ ສປປ ລາວ ເຂົ້າກັບຄວາມພະຍາຍາມຂອງທົ່ວໂລກທີ່ກໍາລັງຈັດຕັ້ງປະຕິບັດຢູ່ ເພື່ອລະດົມແນວຄວາມຄິດ ແລະ ກິດຈະກໍາ ເພື່ອຫັນປ່ຽນການສຶກສາ ແຕ່ນີ້ຮອດປີ 2030, ພ້ອມດ້ວຍການບັນລຸເປົ້າໝາຍ SDG 4 ດ້ານການສຶກສາທີ່ມີຄຸນນະພາບ. ລັດຖະບານເເຫ່ງ ສປປ ລາວ ຈະສຸມໃສ່ການຈັດຕັ້ງປະຕິບັດວຽກງານໃນ 4 ຫົວຂໍ້ເປັນຫລັກ, ເຊິ່ງລວມມີ: 1. ການຟື້ນຟູການຮຽນຈາກຜົນກະທົບຂອງ ໂຄວິດ-19 2. ການຈິນຕະນາການຄືນໃໝ່ເຖິງຮູບເເບບຂອງການສຶກສາ 3. ການສ້າງຄວາມເຂັ້ມແຂງດ້ານການເງິນພາກລັດ ສຳລັບວຽກງານສຶກສາ 4. ຍົກສູງເປົ້າໝາຍລະດັບຊາດ ແລະ ມາດຕະຖານການສຶກສາຂໍ້ມູນ: ຂປລRead More »
ທ່ານ ກິດສະໜາ ວົງໄຊ ຈະມອບເງິນຈຳນວນ 50 ລ້ານກີບໃຫ້ນັກກິລາທີມຊາດລາວ ຮຸ່ນອາຍຸບໍ່ເກີນ19 ປີ
ຂໍສະແດງຄວາມຂອບໃຈ ແລະ ຊົມເຊີຍຕໍ່ ທ່ານ ກິດສະໜາ ວົງໄຊ ທີ່ສະໜັບສະໜູນທີມຊາດລາວ ຮຸ່ນອາຍຸບໍ່ເກີນ19 ປີ ໃນການເຂົ້າຮ່ວມການແຂ່ງຂັນ AFF U19 Championship 2022. ທ່ານ ກິດສະໜາ ວົງໄຊ ຈະມອບເງິນຈຳນວນ 50 ລ້ານກີບໃຫ້ນັກກິລາທີມຊາດລາວ ຮຸ່ນອາຍຸບໍ່ເກີນ19 ປີ ທີ່ສ້າງຜົນງານເຂົ້າຮອບຮອງຊະນະເລີດ AFF U19 Championship 2022. ທີ່ມາ: ສະຫະພັນບານເຕະແຫ່ງຊາດລາວ Lao Football FederationRead More »
ປັນຈັກສີລັດລາວ ຄວ້າ 3 ຫຼຽນທອງ
ທ້າວ ບົວວັນ ຄູນແພງແກ້ວ (ມຸມຟ້າ) ນັກກິລາປັນຈັກສີລັດທີມຊາດລາວ ປະເພດຕໍ່ສູ້ປ້ອງກັນຕົວ ຮຸ່ນນໍ້າໜັກ 60-65 ກິໂລກຼາມ ລົງແຂ່ງຂັນໃນຮອບຊີງຫຼຽນເງິນ ເປັນລາຍການຄວາມຫວັງສຸດທ້າຍຂອງ ປັນຈັກສີລັດລາວ ເສຍໃຫ້ນັກກິລາ ເຈົ້າພາບ ຫວຽດນາມ 3-0 ຍົກ ຈົບພຽງຫຼຽນທອງ ພາທັບນັກກິລາ ປັນຈັກສີລັດທີມຊາດລາວ ຍາດໄດ້ 3 ຫຼຽນທອງ ປິດສາກການໄລ່ລ່າຫຼຽນ ໃນງານແຂ່ງຂັນກິລາປັນຈັກສີລັດ ຮ່າໂນ້ຍ ເກມ 2021. ສຳລັບ 3 ຫຼຽນທອງຂອງ ທັບນັກກິລາປັນຈັກສີລັດລາວ ແມ່ນໄດ້ຈາກນາງ ປຸກກີ້ ສະເຫຼີມບຸຜາ ປະເພດຟ້ອນດ່ຽວຍິງ, ທ້າວ ຈັນສະໝອນ ພົມໂຊພາ ຮຸ່ນ 60 ກິໂລກຼາມ ແລະ ທ້າວ ບົວວັນ ຄູນແພງແກ້ວ ຮຸ່ນ 60-65 ກິໂລກຼາມ. ຂໍ້ມູນ: ໜັງສືພິມສຶກສາ-ກິລາລາຍວັນRead More »
ແຂ່ງຂັນກິລານັກຮຽນທົ່ວແຂວງສະຫວັນນະເຂດ ເພື່ອກະກຽມເຂົ້າຮ່ວມງານມະຫະກໍາກິລາແຫ່ງຊາດ ຄັ້ງທີ XI
ແຂ່ງຂັນກິລານັກຮຽນທົ່ວແຂວງສະຫວັນນະເຂດ ປະຈຳເຂດ 6 ເພື່ອກະກຽມເຂົ້າຮ່ວມງານມະຫະກໍາກິລາແຫ່ງຊາດ ຄັ້ງທີ XI ພິທີເປີດງານແຂ່ງຂັນກິລານັກຮຽນສາມັນທົ່ວແຂວງສະຫວັນນະເຂດ ປະຈໍາເຂດ 6 ສົກຮຽນ 2021-2022 ໄດ້ຈັດຂຶ້ນເມື່ອບໍ່ດົນມານີ້ ທີ່ສະໜາມກິລາແຂວງ (ຫຼັກ4) ງານແຂ່ງຂັນກິລາຄັ້ງນີ້, ຈັດຂຶ້ນເພື່ອສ້າງຄວາມສາມັກຄີມິດຕະພາບ ແລະ ພັດທະນາເຍົາວະຊົນ-ຊາວໜຸ່ມທາງດ້ານແນວຄິດ ແລະ ສຸຂະພາບໃຫ້ມີນໍ້າໃຈຮັກຊາດ, ເປັນເຈົ້າຕົນເອງ, ສ້າງຄວາມຟົດຟື້ນ, ນໍາເອົາການກິລາເປັນກິດຈະກໍາສົ່ງເສີມພະລັງຂອງຄົນຮຸ່ນໜຸ່ມ, ໃຫ້ເຊື່ອມສານຈິດໃຈແຫ່ງຄວາມສາມັັກຄີ, ມິດຕະພາບ, ເພື່ອສຸຂະພາບ. (ທ່ານ ແກ່ນຕາ ສຸວົງເດືອນ) ແລະ ເພື່ອຄັດເລືອກເອົານັກກິລາທີ່ດີເດັ່ນຂອງແຕ່ລະເມືອງໃນ 14 ຕົວເມືອງ, 1 ນະຄອນ ເພື່ອກະກຽມເຂົ້າຮ່ວມງານມະຫະກໍາກິລາແຫ່ງຊາດ ຄັ້ງທີ XI ທີ່ແຂວງຊຽງຂວາງເປັນເຈົ້າພາບ ແລະ ງານແຂ່ງຂັນກິລານັກຮຽນມັດ ທະຍົມສຶກສາທົ່ວປະເທດ ຄັ້ງທີ VII ທີ່ແຂວງສາລະວັນເປັນເຈົ້າພາບ. ຄາດວ່າພາຍໃນເດືອນພະຈິກ ຫາເດືອນທັນວາ 2022 ຈະມີການກະກຽມຕົວນັກກິລາເຂົ້າຮ່ວມງານແຂ່ງ ຂັນກິລາແຫ່ງຊາດ. (ທ່ານ ສົມສິດ ຫວັນນະບົວທອງ) ຂ່າວ: ສະຫວັນນະເຂດRead More »
ຮ່ວມສົ່ງເສີມ ການເຂົ້າເຖິງການສຶກສາກ່ອນໄວຮຽນ ໄລຍະພັກແລ້ງແກ່ເດັກ3-5 ປີ ແລະ ເດັກພິການ ຢູ່ເມືອງຜາອຸດົມ.
ຮ່ວມສົ່ງເສີມ ການເຂົ້າເຖິງການສຶກສາກ່ອນໄວຮຽນ ໄລຍະພັກແລ້ງແກ່ເດັກ3-5 ປີ ແລະ ເດັກພິການ ຢູ່ເມືອງຜາອຸດົມ. ວັນທີ 4 ພຶດສະພາ 2022 ຢູ່ນະຄອນຫລວງວຽງຈັນ, ອົງການແພລນສາກົນ ປະຈຳ ສປປ ລາວ ຮ່ວມກັບ ກະຊວງສຶກສາທິການ ແລະ ກິລາ, ກົມຮ່ວມມືກັບຕ່າງປະເທດ, ພະແນກສຶກສາທິການ ແລະ ກິລາ ແຂວງບໍ່ແກ້ວ ໄດ້ເຊັນບົດບັນທຶກຄວາມເຂົ້າໃຈກ່ຽວກັບ “ໂຄງການສົ່ງເສີມການເຂົ້າເຖິງ ການສຶກສາ ກ່ອນໄວຮຽນ ໂດຍຜ່ານຫລັກສູດກຽມຄວາມພ້ອມ ໃນໄລຍະພັກແລ້ງ (10 ອາທິດ) ຢູ່ ເມືອງຜາອຸດົມ ແຂວງບໍ່ແກ້ວ, ສປປ ລາວ” ໂດຍຈັດຕັ້ງປະຕິບັດ ຢູ່ໃນ 15 ບ້ານ ຂອງເມືອງຜາອຸດົມ ເພື່ອເປັນການປະກອບສ່ວນໃສ່ການຈັດຕັ້ງປະຕິບັດ ແຜນພັດທະນາຂະແໜງການສຶກສາ ແລະ ກິລາ ສະໄໝທີ 9 (2021-2025) ໃນການຜັນຂະຫຍາຍຫລັກສູດ ກຽມຄວາມພ້ອມໃນໄລຍະພັກແລ້ງ (10 ອາທິດ) ໃຫ້ເຂົ້າໄປເຖິງກຸ່ມເດັກທີ່ຍັງດ້ອຍໂອກາດ ອາຍຸລະຫວ່າງ 3-5 ປີ ລວມທັງເດັກພິການ ທີ່ຢູ່ໃນເຂດບ້ານນ້ອຍ ...Read More »
ລາວ ກຽມສົ່ງຄະນະນໍາແລະ ນັກກີລາເກືອບ 500 ຄົນຈາກ 29 ປະເພດກີລາຮ່ວມຊີເກມ ທີ່ຫວຽດນາມ
ລາວ ກຽມສົ່ງຄະນະນໍາ, ຄູຝຶກ, ກໍາມະການ ແລະ ນັກກີລາເກືອບ 500 ຄົນຈາກ 29 ປະເພດກີລາຮ່ວມຊີເກມ ທີ່ຫວຽດນາມ ຈັດຂຶ້ນວັນທີ 12-23 ພຶດສະພາ 2022. ພິທີຖະແຫລງຂ່າວກ່ຽວກັບການກະກຽມສົ່ງຄະນະນໍາ ແລະ ນັກກິລາເຂົ້າຮ່ວມງານມະຫາກໍາກິລາດັ່ງກ່າວຢ່າງເປັນທາງການຈັດຂຶ້ນໃນຕອນບ່າຍວັນທີ 4 ພຶດສະພາ 2022 ທີ່ຫ້ອງປະຊຸມຄະນະເສດຖະສາດ, ມະຫາວິທະຍາໄລແຫ່ງຊາດ, ນະຄອນຫລວງວຽງຈັນ ໂດຍການໃຫ້ກຽດເຂົ້າຮ່ວມຂອງ ທ່ານ ຈັນສະຫມອນ ຈັນຍາລາດ, ຮອງນາຍົກລັດ ຖະມົນຕີ, ລັດຖະມົນຕີ ກະຊວງປ້ອງກັນປະເທດ, ທ່ານ ພຸດ ສິມມາລາວົງ, ລັດຖະມົນຕີກະຊວງ ສຶກສາທິການ ແລະ ກິລາ. ສໍາລັບ 29 ປະເພດກິລາທີ່ລາວເຮົາ ຈະສົ່ງເຂົ້າຮ່ວມແຂ່ງຂັນ ຊີເກມຄັ້ງນີ້ ແບ່ງອອກເປັນ 2 ພາກສ່ວນ ຄື: ປະເພດທີ່ນໍາໃຊ້ງົບປະມານຂອງລັດຖະບານຮອບດ້ານ ມີ 18 ປະເພດ ຄື: ເປຕັງ, ບີລຽດ-ສະນຸກເກີ້, ຄິດບ໋ອກຊິງ, ມວຍລາວ, ວູຊູ, ລົດຖີບ, ເທຄວັນໂດ, ...Read More »
KOREAN SPORT & KSTA ໄດ້ສົ່ງມອບເຄື່ອງສະຫນັບສະຫນູນໃຫ້ສະຫະພັນຊ໋ອຟເທັນນິດ ແຫ່ງຊາດລາວ
ມື້ນີ້ເປັນມື້ແຫ່ງຄວາມສຸກຂອງ ສະຫະພັນຊ໋ອຟເທັນນິດ ແຫ່ງຊາດລາວຄືໃນທຸກໆປີທີ່ຜ່ານມາ ທາງ KOREAN SPORT and KSTA ໄດ້ສົ່ງມອບເຄື່ອງມາສະຫນັບສະຫນູນເພື່ອການຝຶກແອບນັກກິລາລາວເຮົາ ການສະໜັບສະໜູນໃຫ້ນັກກິລາລາວແມ່ນໄດ້ເລີ່ມ ຕັ້ງແຕ່ປີ 2007 ຈົນມາຮອດ ປະຈຸບັນ. ນອກຈາກອຸປະກອນກິລາແລ້ວ ທາງເພິ່ນຍັງໄດ້ສົ່ງ ຄູຝຶກ coach CHOI ມາຝຶກໃຫ້ກັບນັກກິລາລາວໃນ ທຸກໆ ປີອີກດ້ວຍ ແລະ ປີນີ້ກໍເຊັ່ນດຽວກັນ.ໃນວັນທີ 4 ພະຈິກ ມື້ນີ້ ໄດ້ມີການມອບອຸປະກອນກິລາຫລາຍຢ່າງໃຫ້ແກ່ ສະຫະພັນຊ໋ອຟເທັນນິດ ແຫ່ງຊາດລາວ. ເຄື່ອງດັ່ງກ່າວແມ່ນໄດ້ມອບໂດຍ ສະຫະພັນຊ໋ອຟ ເທັນນິດ ຈາກປະເທດ ສ. ເກົາຫລີ, ໂດຍມີຜູ້ຕ່າງຫນ້າສະຫະພັນ ກໍຄື ຕາງໜ້າ ປະເທດ ສ.ເກົາຫລີ ໂດຍທ່ານ MR. CHONG RYUL CHOI ແລະ ຜູ້ຮັບອຸປະກອນກິລາແມ່ນ ທ່ານ ໄຊຍະເດດ ວົງໄຊ ປະທານສະຫະພັນ ຊ໋ອຟເທັນນິດແຫ່ງຊາດລາວ. #TargetMagazine KOREAN SPORT & KSTA ໄດ້ສົ່ງມອບເຄື່ອງສະຫນັບສະຫນູນໃຫ້ສະຫະພັນຊ໋ອຟເທັນນິດ ແຫ່ງຊາດລາວRead More »
ຄໍາເຫັນຂອງທ່ານ ນາຍົກລັດຖະມົນຕີ ເນື່ອງໃນໂອກາດ ວັນເດັກນ້ອຍສາກົນ 01 ມິຖຸນາ 2021
– ພີ່ນ້ອງຮ່ວມຊາດ ທີ່ນັບຖື ແລະ ຮັກແພງ ! – ລູກຫຼານລາວບັນດາເຜົ່າ ທີ່ຮັກແພງທັງຫລາຍ ! ເນື່ອງໃນໂອກາດວັນເດັກນ້ອຍສາກົນ ວັນທີ 01 ມິຖຸນາ ໄດ້ໝູນວຽນມາບັນຈົບຄົບຮອບອີກວາລະໜຶ່ງ, ຂ້າພະເຈົ້າຕາງໜ້າໃຫ້ການນຳ ພັກ-ລັດ ຂໍຝາກຄວາມຮັກແພງ ແລະ ຄວາມຢ້ຽມຢາມຖາມຂ່າວອັນອົບອຸ່ນ ມາຍັງ ລູກໆ ຫຼານໆ ເດັກນ້ອຍລາວບັນດາເຜົ່າ ທຸກຖ້ວນໜ້າ ໃນທົ່ວປະເທດ. ການສະເຫຼີມສະຫຼອງວັນເດັກນ້ອຍສາກົນ ໃນທຸກໆປີຜ່ານມາ ແມ່ນປາງບຸນໃຫຍ່ຂອງເດັກນ້ອຍໃນທົ່ວໂລກ ກໍ່ຄືເດັກນ້ອຍລາວ. ແຕ່ເປັນໜ້າເສຍດາຍທີ່ວ່າ ການສະເຫຼີມສະຫຼອງຢູ່ປະເທດເຮົາໃນປີນີ້ ແມ່ນ ບໍ່ສາມາດຈັດພິທີສະຫຼອງໃຫຍ່ ແລະ ບໍ່ສາມາດເຕົ້າໂຮມລູກຫຼານ ເພື່ອສະແດງອອກເຖິງຄວາມຮູ້ຄວາມສາມາດໃນ ລາຍການສິລະປະວັນນະຄະດີ ແລະ ການແຂ່ງຂັນຕ່າງໆ ຕິດພັນກັບຂະບວນການປູກຕົ້ນໄມ້ແຫ່ງຊາດ ຢ່າງກວ້າງຂວາງໄດ້, ເນື່ອງຈາກມີການແຜ່ລະບາດຂອງເຊື້ອພະຍາດ COVID-19 ເປັນວົງກວ້າງຢູ່ຫຼາຍບໍລິເວນ ຊຶ່ງເປັນໄພອັນຕະລາຍຕໍ່ ຄວາມປອດໄພດ້ານສຸຂະພາບ ແລະ ຊີວິດຂອງປະຊາຊົນເຮົາ ກໍ່ຄື ເດັກນ້ອຍເຮົາ. ພີ່ນ້ອງຮ່ວມຊາດ ທີ່ນັບຖື ແລະ ຮັກແພງ ! ໃນປະຈຸບັນນີ້ ທົ່ວພັກ, ທົ່ວລັດ ແລະ ...Read More »